लंडन सिटी विमानतळ

लंडन सिटी विमानतळ (आहसंवि: LCY, आप्रविको: EGLC) हा इंग्लंड आणि युनायटेड किंग्डमची राजधानी लंडन शहरातील सहापैकी एक विमानतळ आहे. न्यूहॅमच्या बरो मधील रॉयल डॉक्स भागातील हा विमानतळ लंडन शहराच्या पूर्वेस अंदाजे ६ मैल (९.७ किमी) आणि कॅनरी व्हार्फच्या पूर्वेस ३ मैल (४.८ किमी) अंतरावर आहे. लंडनच्या आर्थिक उद्योगाच्या या दुहेरी केंद्रांतून लंडन सिटी विमानतळातील बव्हंश प्रवासी ये-जा करतात. हा विमानतळ १९८६-८७ विकसित केला. २०१६मध्ये कुवैत इन्व्हेस्टमेंट अथॉरिटी, ऑन्टॅरियो टीचर्स पेन्शन प्लान आणि इतर कंपन्यांनी हा विमानतळ विकत घेतला. लंडन सिटी विमानतळाला एकच १,५०८ मीटर (४,९४८ फूट) लांबीची धावपट्टी आहे. येथे व्यावसायिक उड्डाणांशिवाय फक्त या विमानतळावर विमाने उतरवण्याचे प्रशिक्षण देणाऱ्या अव्यावसायिक उड्डाणे होऊ शकतात. हा विमानतळ शहरमध्यावर असल्याने व आखूड धावपट्टी असल्याने येथे उतरण्यासाठी विमानांना ५.५° अंशाने किंवा अधिक तीव्र उतार घेउन उतरता येते. यामुळे येथे फक्त एम्ब्राएर ई-१९५-ई२, एरबस ए२२० आणि ए३१८ प्रकारच्या विमानांना ये-जा करण्यास परवानगी आहे. या विमानाचा विस्तार सुमारे ६० हेक्टर (१५० एकर) आहे. २०१९ साली या विमानतळावरून ५१ लाख पेक्षा अधिक प्रवाशांनी ये-जा केली होती. हीथ्रो, गॅटविक, स्टॅनस्टेड आणि लुटॉन नंतर हा विमानतळ सर्वाधिक व्यस्त आहे तर यूकेमधील १४व्या क्रमांकाचा व्यस्त विमानतळ होता. विमानकंपन्या आणि गंतव्यस्थाने खालील विमान कंपन्या लंडन सिटी विमानतळावर आणि येथून नियमित सेवा चालवतात: मार्ग वाहतूक डॉकलँड्स लाइट रेल्वे लंडन सिटी विमानतळ डीएलआर स्थानक या विमानतळाला शहराशी रेल्वेमार्गे जोडते. हे स्थानक टर्मिनल इमारतीला लागून आहे. येथून कॅनरी वार्फ आणि लंडन शहर तसेच स्ट्रॅटफर्ड इंटरनॅशनल डीएलआर स्थानक आणि वूलविच आर्सेनल डीएलआर स्थानकांना आणि लंडन अंडरग्राउंड, लंडन ओव्हरग्राउंड, एलिझाबेथ लाइन, ग्रेटर अँग्लियाला थेम्सलिंक आणि दक्षिणपूर्व जलदगती रेल्वेसेवाला जाता येते. स्थानिक बस लंडन सिटी विमानतळाला लंडन बसचे खालील मार्ग सेवा देतात: ४७३ - प्लेनस्टो आणि नॉर्थ वूलविच मार्गे ४७४ - ते कॅनिंग टाउन आणि मनोर पार्क मार्गे बेकटन आणि ईस्ट हॅम रिव्हरबोट येथील रॉयल व्हार्फ धक्क्यावरुन थेम्स क्लिपर्स द्वारे मध्य लंडनपर्यंत प्रवास करता येतो. संदर्भ